open-index/open-wikipedia-markdown huggingface dataset:
SAPS

**SAPS** adalah singkatan untuk **"South African Police Service"** iaitu persatuan polis di Afrika Selatan. Sewaktu era aparteid polis merupakan alat yang paling berkesan dalam menangani pemberontakan golongan kulit hitam. Mereka merupakan tunggak utama dalam pembunuhan beramai-ramai di Sharpeville 1969 dan juga dalam menangani rusuhan di Soweto. Salah satu unit yang terkenal dengan kekejamannya ialah Unit Pembunuhan dan Perompakan Brixtol. Sewaktu era aparteid, unit ini telah digunakan untuk menyeksa para aktivis anti-aparteid. Antara kaedah yang unit ini gunakan ialah melalui kejutan elektrik. Pada masa ini, unit tersebut sedang melalui pengstrukturan tetapi agak sukar untuk mengubah "budaya penyeksaan" yang telah wujud sejak sekian lama.

Sebelum 1995, Afrika Selatan terbahagi kepada beberapa wilayah seperti "bantustan" dan wilayah membangun (Afrika Selatan kaum kulit putih). Setiap bantustan mempunyai agensi polis masing-masing dan negara ini mempunyai sebelas agensi polis iaitu 10 bantustan dan 1 Polis untuk Afrika Selatan. Setiap agensi mempunyai pakaian seragam, struktur pangkat, syarat perkhidmatan yang berbeza. Perlembagaan Sementara 1994 telah memansuhkan wilayah bantustan atau "homelands" dan memasukkan wilayah-wilayah ini kembali kepada Afrika Selatan. Selepas 1994, Afrika Selatan telah disatukan dengan sembilan provinsi. Perlembagaan yang baru telah menubuhkan satu Perkhidmatan Polis Kebangsaan dibawah perintah dan kawalan seorang "National Commissioner" yang dilantik oleh Presiden Afrika Selatan. 

Kini persatuan polis di Afrika Selatan berada dibawah pentadbiran Secretariat for Safety and Security atau Sekretariat Keselamatan dan Sekuriti. Ketua Polis Negaranya ialah National Commissioner Jackie Selebi. Pada tahun 2000, setiap majlis perbandaraan di negara ini telah menubuhkan agensi polis metropolitan yang tersendiri. Agensi polis yang terawal ialah di Ethekwini (Durban) pada tahun 2000. Diikuti dengan agensi polis di Cape Town, Johannesburg, Ekurhuleni (Greater East Rand) dan Tshwane (Pretoria). Polis perbandaraan mempunyai tiga fungsi sahaja iaitu sebagai polis trafik, pencegahan jenayah dan penguatkuasaan undang-undang perbandaraan. Kuasa polis ini terhad didalam bidang kuasa masing-masing. Disamping itu terdapat juga polis di peringkat nasional dan mereka tidak terbatas oleh sebarang sempadan.

Polis di negara ini terpaksa menangani beberapa jenayah terutamanya penyeludupan dadah,kes rogol dan penculikan seperti "carjacking". Pada zaman selepas aparteid ini, timbul pula masalah yang baru iaitu puak pelampau Afrikaner. Puak ini telah melakukan bebarapa kekacauan seperti meletupkan bom di tempat-tempat awam.
Polis tentera

**Polis Tentera** atau **Military Police** (**MP**) merupakan polis di dalam sebuah organisasi tentera, yang dipertanggungjawabkan untuk menguatkuasakan undang-undang dan sekuriti dalam organisasi tersebut. Lazimnya MP tidak terlibat dengan peperangan tetapi dalam masa perang mereka berfungsi sebagai pengawal pegawai kanan militari, pengurusan tawanan perang, pengawalan trafik dan pengurusan perjalanan bekalan. MP juga tidak dilindungi dibawah undang-undang jenayah perang yang melindungi unit perubatan tentera.

Ketua polis tentera dipanggil Provost Marshal. Pangkat ini adalah pangkat kuno yang diberi kepada pegawai yang bertugas untuk memastikan tentera raja tidak membahayakan orang awam.

Dalam kebanyakan negara, angkatan tenteranya mempunyai penjara dan sistem kehakiman yang berbeza dari sistem sivil. Mereka juga mempunyai pandangan yang berbeza dalam undang-undang jenayah.

Antara persatuan bekas polis dan tentera yang ada ialah Persatuan Bekas Polis dan Tentera Malaysia 

## Lihat juga
* Polis
*Carabinieri
Polis Siber

**Polis Siber** atau dalam bahasa Inggeris "Cybercop", adalah polis yang mengawal alam siber dari berlakunya jenayah siber. Ini dapat dilakukan dengan memantau Internet dimana orang-orang yang ekstrim boleh membuat kacau-bilau melalui penyebaran berita yang palsu. Disamping itu dengan wujudnya perniagaan melalui Internet iaitu "e-commerce", penjenayah boleh mencuri maklumat penting seperti nombor kad kredit dan sebagainya. Kebanyakan polis siber beroperasi dalam unit teknologi maklumat.
Benito Juarez

**Benito Pablo Juárez García** () (21 Mac 1806 – 18 Julai 1872) merupakan seorang Zapotec yang berkhidmat selama lima penggal http://www.presidencia.gob.mx/mexico/gobernantes/ (1858–1861), (1861–1865), (1865–1867), (1867–1871) dan (1871–1872), sebagai Presiden Mexico. Kerana menentang penjajahan Perancis, menggulingkan empayar tersebut dan mengembalikan republik, serta usahanya memodenkan Mexico, Juárez sering dianggap sebagai pemimpin terulung dan paling disayangi Mexico. Dia merupakan satu-satunya rakyat asli jati yang pernah menjadi Presiden Mexico.

## Lihat juga
* Sejarah Mexico
Nanpo Shoto

**Nanpo Shoto (南方諸島)** merupakan gugusan pulau Jepun yang terletak dari Semenanjung Izu di sebelah barat Tokyo Bay sejauh 750 batu (1200km) menuju ke arah selatan berdekatan lebih kurang 300 batu (500 km) dengan Kepulauan Mariana.

Nanpo Shoto terdiri daripada tiga buah pulau yang besar: Izu Shoto, Ogasawara Gunto, dikenali juga dengan nama *Bonin Islands*, dan Kazan Retto, atau *Volcano Islands*. Pulau yang terkenal di antara pulau-pulau besar tersebut adalah Iwo Jima, yang terletak 670 batu dari Tokyo.

## Pautan luar
* Khidmat Informasi Bonin
Institut Pendidikan Guru Kampus Perlis

**Institut Pendidikan Guru Kampus Perlis** dibina pada tahun 1996 dan dirasmikan pada tahun 1999. Terletak di Jln. Behor Pulai, bersebelahan dengan Sekolah Menengah Sains Tuanku Syed Putra. Institut ini mula dikenali sebagai Maktab Perguruan Perlis.

## Sejarah
Perlis merupakan satu-satunya negeri yang belum mempunyai Maktab Perguruan. Menyedari hal ini, pada tahun 1982, Abdullah Ahmad Badawi, Menteri Pelajaran Malaysia pada masa itu telah bersetuju untuk menubuhkan sebuah maktab perguruan di bumi Perlis. Atas ikhsan Kerajaan Negeri Perlis, pada tahun 1996 sebidang tanah seluas 89.6 ekar di kawasan Behor Pulai, Mukim Sena, Kangar telah diperuntukkan untuk tujuan pembinaan maktab tersebut. Kos keseluruhan pembinaan maktab perguruan yang menggunakan nama Maktab Perguruan Kangar (MPK) adalah sejumlah RM 55 juta. MPK telah siap dengan sepenuhnya pada pertengahan tahun 1999.
Pada 21 September 1999, MPK telah dibuka dengan rasminya oleh Perdana Menteri Mahathir Mohamad dalam satu upacara khas yang penuh gilang gemilang. Semasa perasmian tersebut, beliau telah menamakan semula Maktab Perguruan Kangar sebagai Maktab Perguruan Perlis (MPP) bagi mengelakkan kekeliruan dengan Majlis Perbandaran Kangar yang juga menggunakan kata singkat yang sama iaitu MPK. Kini setelah semua maktab perguruan dinaiktarafkan oleh Kementerian Pelajaran Malaysia, MPP telah dinamakan sebagai Institut Pendidikan Guru Kampus Perlis mulai tahun 2007 dan kumpulan pertama graduannya akan tamat pengajian pada tahun penghujung tahun 2010.

## Visi
"Institut pengajian tinggi unggul meneraju kecemerlangan pendidikan guru yang memenuhi aspirasi Kementerian Pelajaran Malaysia"
 
## Misi
"Melaksana program pendidikan guru untuk melahirkan guru profesional, kompeten dan berwatak yang bersedia menjunjung aspirasi Kementerian Pelajaran Malaysia serta menyanjung warisan budaya Negara"

## Alamat
Institut Pendidikan Guru Kampus Perlis,
Jalan Behor Pulai,
01000 Kangar,
Perlis
Polis Kebangsaan

**Polis Kebangsaan** adalah penguasa undang-undang utama di beberapa negara seperti Itali, Perancis, Malaysia dan Jepun, dan mempunyai satu organisasi besar di peringkat nasional. Maknanya satu badan itu misalnya Polis Di-Raja Malaysia mempunyai pelbagai unit dibawahnya seperti kawalan lalulintas, siasatan jenayah dan perisikan, dan organisasi ini mempunyai bidangkuasa yang merangkumi seluruh negara.
Agensi penguatkuasaan undang-undang

Disetengah-setengah negara seperti Amerika Syarikat, terdapat dua jenis undang-undang iaitu undang-undang persekutuan dan undang-undang negeri. **Polis Persekutuan** adalah bertanggungjawab untuk melaksanakan serta menyiasat perkara-perkara yang berkaitan undang-undang persekutuan di sesebuah negara. Polis ini biasanya tidak berpakaian seragam atau "plainclothes" dan mereka mempunyai bidang kuasa diperingkat kebangsaan. Walaupun begitu mereka tidak boleh campurtangan dalam undang-undang negeri atau tempatan. Contoh polis persekutuan termasuklah FBI, FPS, DEA, BATF, dan Polis Persekutuan Australia. Satu pertubuhan polis yang agak unik ialah Polis Berkuda Diraja Kanada yang merupakan polis persekutuan dan juga polis kebangsaan.
Polis bantuan

**Polis bantuan** ialah polis simpanan separuh masa dan merupakan salah satu sayap pertubuhan polis sesebuah negara untuk organisasi kerajaan dengan tugas melindungi kemudahan, harta benda, pekerja, pengguna dan pelawat tempat-tempat kerajaan. Mereka juga melaksanakan undang-undang kebangsaan dan persekutuan dan diberi kuasa polis yang penuh untuk mengelak jenayah. Mereka mungkin bersenjata atau tidak. Sebahagian mereka mendapat elaun untuk khidmat mereka.

Di United Kingdom, ia dikenali sebagai "*Special Constabulary*"; negara-negara Barat seperti Amerika Syarikat menggelarnya "Security Police" yakni pegawai khas yang bekerja manakala di Malaysia unitnya dikenali "Sukarelawan Simpanan Polis" atau PVR. Polis-polis ini biasanya akan ditempatkan di tempat keraian, perlawanan sukan, karnival, atau konsert di mana rusuhan atau kekacauan mungkin berlaku.

## Rujukan


## Pautan luar
Bursa saham

**Bursa saham** adalah sebuah perbadanan atau organisasi saling yang menyediakan kemudahan "dagangan" untuk broker saham dan peniaga, untuk berdagang saham dan sekuriti lain. Bursa saham juga menyediakan kemudahan untuk mengisu dan penebusan sekuriti serta instrumen kewangan lain dan peristiwa-peristiwa modal termasuk pembayaran pendapatan dan dividen. Sekuriti yang diniagakan dalam suatu bursa saham termasuk: saham dikeluarkan oleh syarikat-syarikat, unit amanah, bentuk terbitan, produk pelaburan berkongsi dan bon-bon. Untuk membolehkan berniaga pada suatu bursa saham tertentu, ia perlu disenaraikan di sana. Biasanya terdapat satu lokasi pusat sekurang-kurangnya untuk penyimpanan rekod, tetapi perdagangan adalah kurang dan kurang berkait dengan seperti sebuah tempat fisikal, kerana pasaran-pasaran moden adalah rangkaian elektronik, yang memberikan mereka kelebihan kelajuan dan kos transaksi. Perdagangan di bursa saham adalah oleh ahlinya sahaja. Tawaran awal saham-saham dan bon kepada para pelabur adalah secara definisi dibuat dalam pasaran utama dan dagangan berikutnya adalah dibuat dalam pasaran sekunder. Suatu bursa saham adalah sering komponen paling penting sesuatu pasaran saham. Bekalan dan permintaan dalam pasaran-pasaran saham didorong oleh pelbagai faktor yang, kerana semua dalam pasaran bebas, menjejaskan harga saham-saham (lihat penilaian saham).

## Lihat juga
* Pasaran saham
* Pemegang saham
* Senarai bursa saham
Polis khas

**Polis Khas** di Amerika Syarikat, merujuk kepada polis sukarela atau polis "auxiliary" atau polis bantuan. Misalnya polis sekuriti yang menjaga taman-taman tertentu. Kadangkala polis ini dari golongan guru yang yang menguatkuasakan undang-undang pendidikan terhad seperti mencegah jenayah juvanna seperti ponteng sekolah.
Syarikat Hindia Timur Belanda

**Syarikat Hindia Timur Belanda** (*Verenigde Oostindische Compagnie* atau *VOC* dalam bahasa Belanda, yang bermaksud "Syarikat Hindia Timur Bersatu") telah ditubuhkan pada 20 Mac, 1602, apabila Jeneral negeri-negeri Belanda memberikannya hak monopoli menjalankan aktiviti penjajahan di Asia. Syarikat ini dianggap syarikat pertama yang menerbitkan syer saham.

VOC terdiri dari 6 kamars (*Kamers*) di Amsterdam, Middelburg (untuk Zeeland), Enkhuizen, Delft, Hoorn dan Rotterdam. Perwakilan kamar-kamar tersebut berjumpa sebagai *Heeren XVII* (Tujuh belas Raja). Setiap *Kamers* menyumbang seorang perwakilan kepada anggota tujuh belas ini mengikut kadar kapital yang mereka langgan; perwakilan Amsterdam bernama lapan.

Syarikat ini berpusat di Batavia (kini dipanggil Jakarta) di Jawa, Indonesia. Syarikat ini juga mempunyai penempatan di Kepulauan Rempah (Maluku), termasuk Kepulauan Banda dimana VOC telah secara paksa mendapat monopoli ke atas penanaman buah pala. Mereka juga mengawal penempatan di Melaka pada 1641 dan juga Afrika Selatan.

## Kapal-kapal VOC

* VOC kapal Amsterdam
* VOC kapal Arnhem
* VOC kapal Batavia
* VOC kapal Duyfken
* VOC kapal Eendracht (1615)
* VOC kapal Galias
* VOC kapal Grooten Broeck
* VOC kapal Gulden Zeepaert
* VOC kapal Klein Amsterdam
* VOC kapal Leeuwerik
* VOC kapal Leyden
* VOC kapal Pera
* VOC kapal Ridderschap van Holland
* VOC kapal Sardam
* VOC kapal Texel
* VOC kapal Utrecht
* VOC kapal Vergulde Draeck (Gilt Dragon)
* VOC kapal Vianen
* VOC kapal Vliegende Swaan
* VOC kapal Wapen van Hoorn
* VOC kapal Wezel 
* VOC kapal Zuytdorp

## Lihat juga
* Syarikat Hindia Timur Inggeris
* Syarikat Hindia Timur Denmark
* Syarikat Hindia Timur Perancis
* Syarikat Hindia Timur Sweden

## Pautan luar

* Dutch India — a chronology of Dutch rule in India
* Oldest share — the oldest share in the world (VOC 1606)
* A taste of adventure — The history of spices is the history of trade, *[[The Economist]]*, 17 December 1998.
* Dutch Portuguese Colonial History
* Voyages by VOC ships to Australia
* ''Why did the Largest Corporation in the World go Broke?''
* The history of the Dutch East Indies Company (Lectures at Gresham College, 1 March and 8 March 2006)
* Manuscript chart of the Netherlands, VOC, ca.1690 (high resolution zoomable scan)
* Old print of headquarters of V.O.C. ca.1750 (high resolution zoomable scan)
* Death of an East Indiaman
* Towards a New Age of Partnership; a Dutch/Asian/South-African programme of cooperation based on a mutual past (TANAP) - joint archival project of UNESCO, and the Netherlands and Indonesian national archives on the VOC http://www.tanap.net/content/about/heritage.cfm
* VOC voyages - online database of voyages of VOC ships http://www.inghist.nl/Onderzoek/Projecten/DAS
* Atlas of Mutual Heritage - online atlas of VOC settlements
* VOC shipwrecks database
* Database of VOC crew members
*  Sejarah VOC
Pieter Both

Pieter Both (*Amersfoort, Belanda (?) - + Mauritius, 1614). Adalah 
pesuruh Kompeni VOC pertama di Hindia dan bisa pula dikatakan 
Gabenor-Jeneral pertama Hindia-Belanda. Ia memerintah antara 
tahun 1610 – 1614.

## Lihat Pula:
* Daftar Penguasa Hindia-Belanda
Reinier de Klerk

**Reinier de Klerk** (Middelburg, Belanda, 1710 - Molenvliet, Batavia, 1 September 1780) adalah Gabenor-Jeneral Hindia-Belanda yang ke 31. Beliau memerintah dari tahun 1777 ke 1780.

Reinier de Klerk bertanggungjawab mendirikan Muzium Gajah pada tahun 1778 yang dikenali sebagai, *Bataviaasch Genootschap van Kunsten en Wetenschappen*. Rumah beliau, villa Molenvliet dijadikan arkib negara Indonesia setelah beliau meninggal.

Reinier de Klerk merupakan salah satu Gabenor-Jeneral yang telah berjasa kepada Indonesia.

## Lihat pula:
* Daftar Penguasa Hindia-Belanda
John Fendall

**John Fendall** adalah seorang pejabat Inggeris yang diserahi tugas untuk transisi masa penjajahan Inggris ke Belanda lagi setelah Kongres Vienna pada tahun 1816. 

Fendall menjembatani masa pemerintahan Raffles dengan G.A.G.Ph. Baron van der Capellen.

## Lihat Pula:
* Daftar Penguasa Hindia-Belanda
Gilbert Elliot-Murray-Kynynmound, Earl Pertama Minto

**Gilbert Elliot-Murray-Kynynmond, 1st Earl of Minto** atau **Lord Minto** (1751 - 21 Jun 1814) adalah seorang ahli politik dan diplomat dari United Kingdom.

Beliau pernah menjabat jawatan Gabenor-Jeneral India dari tahun 1806 ke 1813. Pada tahun 1811 beliau bertugas sebagai Gabenor-Jeneral Hindia-Belanda sebelum menyerahkan jawatannya kepada Raffles.

## Lihat juga
* Senarai Gabenor-Jeneral Hindia Timur Belanda
Rumah

**Rumah** (Tulisan Jawi: رومه) merupakan sebuah tempat kediaman manusia yang mempunyai dinding dan bumbung yang dapat menahan dari kerpasan, angin, kepanasan, kesejukan dan penceroboh. Kadangkala rumah juga didiami haiwan, namun tempat tinggal yang khusus untuk haiwan biasanya dipanggil kandang atau sarang.

Terdapat beberapa jenis-jenis rumah yang ada di dunia ini iaitu Rumah tunggal seperti Banglo, Rumah berkembar seperti semi-D,Rumah bersambung, seperti rumah teres atau rumah panjang, Rumah pangsa seperti Pangsapuri flat dan Rumah Tradisional.

## Bahan binaan rumah
Bahan yang boleh digunakan untuk membina sebuah rumah seperti jerami, kayu, pasir, simen, batu-bata, kaca dan logam. Pada zaman kuno dan pada Zaman Pertengahan, kebanyakan orang bekerja di tempat yang sama di mana mereka tinggal: di rumah mereka, atau di sebelahnya: di sebidang tanah, halaman lembu, di bengkel atau di kedai runcit. Dalam abad XVII, pemisahan rumah tangga yang semakin meningkat dari kerja, kraf atau perniagaan bermula, disebabkan oleh Revolusi Perindustrian.

## Ruang rumah
Ruang yang biasa terdapat di sesebuah rumah adalah seperti  berikut : 
* Ruang tamu
* Ruang makan 
* Bilik tidur
* Bilik air
* Dapur
* Tandas
* Balkoni
* Tempat letak kereta
* Padang
* Taman
* Tangga
* Kolam renang
* stor

dan sebagainya...

## Jenis rumah
* Rumah tunggal, seperti Banglo
* Rumah berkembar, seperti semi-D
* Rumah bersambung, seperti rumah teres atau rumah panjang
* Rumah pangsa, seperti flat dan kondominium
* Rumah tradisional

## Galeri
fail:Mentawai Uma.jpg|Rumah Mentawai
## Lihat juga

* Isi rumah
* Pangsapuri
* Pondok
* Rancangan Rumah Murah
* Chalet

## Rujukan

## Pautan luar
Bonifacius Cornelis de Jonge

**Jonkheer Bonifacius Cornelis de Jonge**, (Den Haag, Belanda, 22 Januari 1875 - Zeist, 24 Jun 1958), adalah Gabenor-Jeneral Hindia-Belanda yang memerintah dari 12 September 1931 hingga 16 September 1936.

De Jonge adalah seorang bangsawan yang menginginkan sebuah pemerintahan yang kuat di Belanda dan Hindia-Belanda. Sebuah kekatanya yang termasyhur ialah: "Kita sudah berada di Hindia selama 300 tahun, kita pasti harus bisa berada di sini selama 300 tahun lagi!"

## Lihat Pula:
* Daftar Penguasa Hindia-Belanda
Aegukka

"**Lagu Patriotik**" (Korea: 애국가, *Aegukka*) atau "**Semoga Pagi Menyinar**" (Korea: 아침은 빛나라 *Achimŭn pinnara*) ialah lagu kebangsaan Korea Utara. Pada mulanya, Korea Utara menggunakan lagu yang sama dengan Korea Selatan, iaitu "Aegukga", tetapi menggantikannya dengan lagu ini pada 1947. Lirik lagu ini digubah oleh Pak Se-yŏng (1902-1989) manakala lagu pula oleh Kim Wŏn-gyun (1917-2002)

## Etimologi
"Aegukka" adalah transliterasi rumi dari "Lagu Patriotik"; lagu ini juga dikenali dengan incikitnya *Ach'imŭn pinnara* atau "Semoga Pagi Menyinar"" atau sebagai alternatif "Lagu Pengabdian untuk Negara".

## Lirik

## Lihat juga

* "Aegukga"

## Nota

## Rujukan

## Bacaan lanjut
* 

## Pautan luar

*"Aegukka" (mp3) di Naenara
Penggredan (pendidikan)

**Purata Nilai Gred Kumulatif** atau "GPA" dikira dengan menjumlahkan semua nilai gred yang dicapai untuk setiap kursus yang diambil dan membahagikan jumlah nilai gred dengan jumlah kursus yang diambil. Misalnya, GPA 3.0 bermakna pelajar itu mendapat purata gred “B” untuk semua kursus yang diambil. Setiap gred mempunyai nilai yang tertentu: A=4 mata, B=3, C=2 , D=1, and F= 0 mata. Biasanya, pelajar-pelajar yang mencapai GPA 4.0 akan dimasukkan kedalam Senarai Dekan atau "Deans List" dan mempunyai peluang cerah masuk ke universiti yang ternama.
Desmond Tutu

Biskop Agung Emeritus **Desmond Tutu** atau nama penuhnya Desmond Mpilo Tutu dilahirkan pada 1931 di Klerksdorp, Transvaal. Bapanya adalah seorang guru. Beliau telah melanjutkan pelajarannya di Johannesburg Bantu High School, Johannesburg. Selepas meninggalkan alam persekolahan, beliau bertugas sebagai seorang guru seperti bapanya. Pada 1954 beliau menjadi graduan University of South Africa. Selepas tiga tahun sebagai guru sekolah menengah tinggi beliau mula belajar ilmu teologi dan pada 1960 beliau dilantik sebagai seorang paderi. Antara tahun 1962 dan 1966, beliau melanjutkan pelajaran dalam bidang ini di England dan akhirnya mendapat ijazah Sarjana dalam Teologi. Dari tahun 1967 hingga 1972, beliau mengajar teologi di Afrika Selatan sebelum pulang ke England selama tiga tahun sebagai Timbalan Pengarah sebuah institut teologi di London. Pada 1975 beliau dilantik sebagai Dekan St. Mary's Cathedral di Johannesburg, orang kulit hitam pertama menyandang jawatan tersebut. Antara 1976 dan 1978 beliau menjadi Biskop di Lesotho, dan pada 1978 orang kulit hitam pertama yang dilantik sebagai Setiausaha Jeneral Majlis Gereja-Gereja Afrika Selatan. Tutu juga seorang doktor terhormat bagi beberapa universiti terunggul di AS, Britain dan Jerman.

Objektif Desmond Tutu ialah untuk menubuhkan sebuah "masyarakat demokratik dan adil tanpa perbezaan kaum", dan beliau telah menuntut:

1. hak kemanusian yang saksama

2. pemansuhan undang-undang paspot untuk rakyat kulit hitam di Afrika Selatan

3. sistem pendidikan kebangsaan

4. memberhentikan pembuangan negeri rakyat kulit hitam ke kawasan-kawasan "homelands"

Majlis Gereja-Gereja Afrika Selatan merupakan sebuah organisasi "contact" yang berhubung dengan gereja-gereja di Afrika Selatan dan berperanan sebagai jawatankuasa kebangsaan bagi Majlis Gereja Sedunia. Namun demikian, gereja-gereja Boer telah berpisah dari organisasi tersebut kerana komitmen organisasi ini terhadap pembasmian aparteid. Dianggarkan 80 peratus ahlinya berkulit hitam, dan mereka kini memegang jawatan yang penting di dalam kerajaan.

Selepas kerajaan regim aparteid digulingkan pada 1994, Nelson Mandela telah memberi penghargaan kepada Desmond Tutu dengan melantikannya sebagai ketua suruhanjaya "Truth and Reconciliation".

Tutu menentang penindasan rakyat Palestin oleh regim Yahudi di Israel dan menganggapnya sebagai satu bentuk aparteid. Beliau telah berulangkali memujuk kerajaan Israel untuk menghormati harga diri rakyat Palestin, sama ada beragama Islam mahupun Kristian. Pada tahun 2003, beliau menjadi penaung "Sabeel Ecumenical Liberation Theology Center" di Jerusalem.

Beliau juga mengkritik pelanggaran hak asasi manusia di Zimbabwe, dan memanggil presidennya Robert Mugabe sebagai seorang diktator, dan menentang sokongan diplomasi Afrika Selatan terhadap negara tersebut.

Dia meninggal dunia pada 26 Disember 2021.
Takhta Bunga Kekwa

merupakan gelaran yang diberikan untuk takhta kerajaan Jepun bergelar
Maharaja, satu-satunya ketua negara yang memegang gelaran 'maharaja' di dunia. Bunga kekwa () merupakan lambang khusus kekuasaan baginda terpapar dalam cap mohor yang digunakan baginda.

Takhta Kekwa merupakan monarki tertua di dunia. Menurut babad sejarah Jepun bertajuk *[[Nihon Shoki]]*, kerajaan Jepun diasaskan oleh Maharaja Jimmu pada 660SM maka maharajanya yang terkini, Naruhito, merupakan keturun baginda yang ke-126. Ini berdasarkan rekod yang tertulis sejak pemerintahan Maharaja Ojin pada awal kurun ke-5. Walaupun lapan orang Maharani pernah memerintah Jepun pada suatu ketika, ini tidak lagi berlaku pada masa kini disebabkan undang-undang yang dicipta oleh Agensi Rumah Tangga Diraja dan Badan Penasihat Raja pada pertengahan kurun ke-19. 

Maharaja Jepun (tennō 天皇, "raja di langit") bertindak sebagai ketua tertinggi agama Shinto, walaupun kuasanya dikurangkan oleh perlembagaan baharu yang digubalkan setelah Perang Dunia Kedua. Menurut perlembagaan Jepun, Maharaja merupakan simbol kesatuan negara dan rakyat; baginda tidak memiliki kuasa politik yang sebenar dan dianggap sebagai ketua negara menurut adat-istiadat dan seorang raja berperlembagaan.
Lira Turki

**[[Lira|Lira]] Turki** ialah mata wang yang digunakan oleh Turki sejak dari 1 Januari 2005 (Lira Baru Turki) dan sebelum itu sejak 1844. Ia sama nilai dengan 1 juta Lira Turki yang lama (masih sah digunakan hingga akhir tahun 2005). Lira Baru Turki dibahagikan kepada 100 Kuru&#351; Baru.

## Spesifikasi mata wang
***Simbol:** YTL (Yeni Türk Liras&#305;), Kod ISO 4217 untuk Lira Baru Turki ialah "TRY".
***Duit kertas:** 100, 50, 20, 10, 5 dan 1 YTL
***Duit syiling:** 1 YTL and 50, 25, 10, 5, dan 1 Kuru&#351; Baru

## Sejarah
Akibat hiperinflasi yang dialami oleh Turki sejak dari dekad 1970-an sehingga dekad 1990-an, lira Turki mengalami susut nilai yang amat teruk.  Dari 9 lira setiap dolar Amerika Syarikat pada puratanya pada akhir dekad 1960-an, nilainya susut sehingga lebih kurang 1.65 juta lira setiap dolar Amerika Syarikat pada akhir tahun 2001.

Perdana Menteri Recep Tayyip Erdo&#287;an menggelar masalah inflasi ini sebagai suatu "keaiban negara". Walaupun terdapat setakat pemulihan masalah inflasi itu, Parlimen Turki telah meluluskan sebuah undang-undang pada akhir bulan Disember 2004 yang membenarkan enam kosong dibuang daripada nilai mata wangnya, serta penciptaan lira Turki yang baru. 

Kadar pertukaran mata wang pada 1 Januari 2005 adalah seperti yang berikut:
*USD 1.00 = TRL 1,325,700.00 = TRY 1.3257
*EUR 1.00 = TRL 1,798,179.00 = TRY 1.79818
*TRY 1.00 = USD 0.75432
*TRY 1.00 = EUR 0.55612

Pengenalan Lira Turki Baru diiringi oleh dua wang kertas yang baru yang tiada padanan dalam sistem lama, iaitu YTL100 dan YTL50.

Pada masa dahulu, negara-negara yang lain juga pernah menilai semula mata wang mereka. Satu kes yang serupa ialah Nuevo Sol (matahari baru), mata wang Peru, yang menggantikan sejuta Inti (matahari dalam bahasa Quechua) pada tahun 1991; Inti pada dirinya menggantikan Sol de Oro (matahari emas) pada tahun 1985 dengan kadar 100-1. Argentina telah menggantikan banyak versi pesonya sejak dari awal tahun 1970. Lagi satu kes ialah India yang telah menilai semula rupeenya yang ditetapkan pada sistem Paun Sterling kepada nilai yang mendasarkan piawai emas pada tahun 1966, dengan penggunaan duit syiling lama dihentikan secara berperingkat-peringkat.

## Pautan luar
*Imej mata wang Turki yang baru 
*Laman web YTL (Turki dan Inggeris)
Detektif

**Detektif** berasal dari perkataan Inggeris "detection" yang bermaksud mengesan. Oleh itu seorang detektif bertugas sebagai penyiasat jenayah. Di Malaysia seperti negara-negara Komanwel yang lain, seorang polis berpangkat detektif biasanya seorang polis yang menjadi ahli Jabatan Penyiasatan Jenayah (CID) dan terlibat dalam penyiasatan jenayah yang berat seperti sodomi, pembunuhan dan sebagainya dan ini termasuk juga interogasi suspek. Selain itu detektif boleh juga merujuk kepada orang biasa yang tiada kuasa polis tetapi mahir dalam mengesan atau menjejaki seseorang. Di banyak negara terutamanya di Amerika Syarikat, mereka dikenali sebagai "private investigator" atau nama singkatnya private eye.

Dalam buku-buku berunsur misteri, detektif digambarkan sebagai orang yang bijak dalam menyelesaikan kes-kes pembunuhan dan kecurian. Misalnya Detektif Sherlock Holmes dan Conan Edogawa.
Cuti umum di Singapura

**Hari-hari cuti di Singapura** mencerminkan kepelbagaian budaya yang terdapat di negara itu. Hari-hari cuti yang terdapat di Singapura termasuk, Hari Tahun Baru Cina, Hari Vesak yang disambut oleh penganut Buddha, dan Hari Raya Puasa dan Hari Raya Haji oleh penganut Islam. Perayaan masyarakat Hindu yang merupakan hari cuti adalah Hari Diwali sementara untuk penganut Kristian adalah Krismas dan Good Friday.

## Daftar hari-hari cuti di Singapura
# Hari Tahun Baru - 1 Januari setiap tahun
# Hari Tahun Baru Cina (2 hari) - tarikh tidak tetap (berdasarkan kalendar Cina)
# Hari Raya Haji - tarikh tidak tetap (berdasarkan kalendar Islam) pada 10 Zulhijjah
# Good Friday - tarikh tidak tetap, jatuh pada setiap Mac atau April
# Hari Buruh - 1 Mei
# Hari Vesak - tarikh tidak tetap (berdasarkan kalendar penganut Buddha, setiap bulan Mei atau Jun)
# Hari Kebangsaan - 9 Ogos
# Hari Diwali - tarikh tidak tetap (berdasarkan kalendar Hindu, setiap bulan Oktober atau November)
# Hari Raya Puasa - tarikh tidak tetap (berdasarkan kalendar Islam) pada 1 Syawal
# Krismas - 25 Disember

 Hari Isnin menjadi hari cuti jikalau perayaan jatuh pada hari Ahad.

## Pautan luar
* Cuti umum di Singapura
Omisoka

**&#332;misoka** (&#22823;&#26214;&#26085;), "petang sebelum Tahun Baru", merupakan hari yang penting dalam tradisi Jepun dan jatuh pada 31 Disember.  

## Aktiviti
Pada hari itu, orang-orang Jepun akan sibuk membuat persiapan untuk hari yang esok. Mereka akan mengemas seluruh rumah kerana mereka percaya bahawa tahun baru mesti disambut dalam keadaan bersih dan segar. Amalan membersih ini dipanggil "&Ocirc;souji" (&#22823;&#25475;&#38500;, atau "Pembersihan besar-besaran"). Sekolah-sekolah rendah melakukan *&Ocirc;souji* mereka sebelum tutup untuk cuti musim sejuk.  

Pada penghujung hari, selalunya pada pukul 11 malam, telah menjadi kebiasaan untuk orang Jepun memakan sejenis mi yang dipanggil  "toshikoshi-soba" (&#24180;&#36234;&#12375;&#12381;&#12400;) atau "toshikoshi-udon" (&#24180;&#36234;&#12375;&#12358;&#12393;&#12435;, "Mi merentas tahun"). *Soba* atau *udon* ini pada mulanya sering dimakan tanpa lauk tetapi kini lauk yang ditambah adalah tempura. 

Bermula pukul 8 malam, stesen televisyen nasional, NHK akan mula menyiarkan rancangan "Kouhaku Utagassen" (紅白歌合戦, har. "Peraduan Merah dan Putih"). Penyanyi-penyanyi wanita dikumpulkan dalam kumpulan  "Akagumi", atau Pasukan Merah dan lelaki dalam Pasukan Putih atau  "Sirogumi". Kedua-dua pasukan akan bernyanyi hingga 12 malam dan para penonton dan hakim akan memilih kumpulan yang telah bertanding dengan baik. Selain NHK, terdapat beberapa televisyen Jepun yang menyiarkan rancangan televisyen khas pada malam Omisoka. 

Beberapa minit sebelum tengah malam, setiap kuil di Jepun akan menyediakan Amazake (&#29976;&#37202;, har. sake (minuman alkohol) manis), dan orang ramai akan berkumpul mengelingi gong besar yang akan dipukul sebanyak 108 kali. Nombor ini dipercayai merupakan bilangan dosa dan perkara-perkara tidak baik yang berlaku di fikiran manusia dan setiap pukulan dipercayai dapat menghalau dosa-dosa tersebut.   

Terdapat banyak aktiviti yang dilakukan sewaktu &Ocirc;misoka dan ia merupakan sebuah hari yang sibuk untuk orang Jepun. Namun, ia merupakan hari yang penting untuk menamatkan sebuah tahun dan menyambut kedatangan tahun yang baru. 

## Lihat juga
*Kalendar Jepun
*Tahun Baru Jepun
Perlembagaan

**Perlembagaan** () atau **konstitusi** sesebuah organisasi atau negara menjelaskan bentuk, struktur atau tata, kegiatan, sifat dan peraturan utama pemerintahannya dalam bentuk undang-undang penting**** yang biasanya dikeluarkan seorang penguasa (baik seorang raja, maharaja atau sultan) lalu digunakan secara meluas dalam penggubalan undang-undang berkanun - undang-undang jenis ini adakalanya digubah mengikut kerelevanan dengan ketua agama (misalnya seorang Paus sepertimana yang lazim di kerajaan-kerajaan Dunia Kristian beraliran Gereja Katolik).

Organisasi-organisasi yang biasanya menggunakan konsep ini termasuklah:
* Pemerintah/kerajaan dan badan-badan yang berkaitan
* Persatuan-persatuan sukarela
* Kesatuan sekerja
* Parti-parti politik
* Syarikat-syarikat

Sesebuah organisasi mungkin diberi kuasa tertentu dengan syarat ia mematuhi perlembagaan atau piagam yang terhad (charter limitation). Terma Latin *[[ultra vires]]* merujuk kepada segala kegiatan yang terkeluar dari skop kegiatan yang dibenarkan oleh perlembagaan organisasi tersebut. Contohnya, sebuah kesatuan pelajar mungkin ditegah dari terlibat dengan kegiatan yang tidak berkaitan dengan hal ehwal pelajar. Sekiranya kesatuan ini masih melibatkan diri dalam kegiatan yang tidak berkaitan dengan pelajar, kegiatannya boleh dianggap sebagai 'ultra vires'. Satu contoh lagi ialah undang-undang negeri. Jika perlembagaan negara menetapkan bahawa pemerintahan negeri tidak berkuasa atas hal-hal perbankan, sebarang undang-undang negeri yang melibatkan bank boleh dianggap sebagai termansuh atau "ultra vires" oleh Mahkamah Persekutuan atau Mahkamah Perlembagaan.

## Peristilahan
Perkataan "perlembagaan" yang lazim dipakai dalam baku Malaysia datangnya daripada pengimbuhan ''lembaga'' - ia mula dipakai dalam tujuan rasmi melalui Perlembagaan Persekutuan Tanah Melayu 1948. Perkataan *konstitusi* yang lazim dalam baku Indonesia pula merupakan kata pinjaman melalui pembelandaan istilah akar bahasa Latin *cōnstitūtiō* "tubuhan kekal" terbitan *cōnstituere* lakuran *com-* (bersama) dan *statuere* (mendirikan).

Terdapat juga duluan lain kepada pengungkapan konsep dokumen asas dan tataperintah negara:

* "**undang-undang tubuh**", dipakai untuk seberapa dokumen utama beberapa negeri di Malaysia - misalnya yang digubal dan dipunyai kerajaan Johor sejak tahun 1895 semasa kerajaan tersebut menjalani pemodenan tatanegara di bawah pemerintahan Maharaja Abu Bakar.
* "**undang-undang dasar**", sepertimana yang dipakai untuk dokumen asas rasmi pemerintahan Republik Indonesia digubal tahun 1945 selepas ia merdeka dari Belanda

## Rujukan
Takwim Gregorius

**Takwim Gregorius** () merupakan takwim yang paling banyak digunakan di hampir seluruh dunia. Takwim ini diasaskan daripada takwim Julius yang telah mengalami sedikit perolahan. Ia pertama kali diusulkan oleh doktor Aloysius Lilius, dari Napoli, Itali dan dituruti oleh Paus Gregorius XIII pada 24 Februari 1582.

Kalendar ini dicipta kerana takwim Julius dinilai sebagai kurang tepat, sebab permulaan musim bunga (21 Mac) semakin maju sehingga perayaan Easter yang sudah disepakati sejak Konsili Nicea I pada tahun 325 tidak tepat lagi.

Lalu pada tahun 1582, hari Sabtu 4 Oktober diikuti dengan hari Ahad 15 Oktober.

## Perbezaan dengan takwim Julius
Sebuah tahun dalam takwim Julius berlangsung selama 365.25 hari. Tetapi kerana putaran bumi mengelilingi matahari hanya berlangsung selama 365.2422 hari, maka setiap satu alaf, takwim Julius akan berlebih 7 - 8 hari. Masalah ini diselesaikan dengan hari-hari lompat yang agak berbeza pada kalendar baru ini. Pada takwim Julius, setiap tahun yang boleh dibahagi dengan 4 merupakan tahun lompat. Tetapi pada kalender baru ini tahun yang boleh dibahagi dengan *100* hanya dianggap sebagai tahun lompat, jika tahun ini juga boleh dibahagi dengan *400*. Contohnya tahun 1700, 1800 dan 1900 bukan tahun lompat. Tetapi tahun 1600 dan 2000 merupakan tahun lompat. Dengan ini Kalendar Gregory mempunyai 365.2425 hari setahun.

### Masalah Baru
Setelah Kalendar Gregory dicanangkan, tidak semua negara mahu memakainya. Baru beberapa abad setelah ini, hampir semua negara barat mahu memakainya. Russia misalkan baru memakai pada tahun 1918. Sehingga Revolusi Komunis Russia yang sekarang diperingati setiap tanggal 7 November, disebut sebagai Revolusi Oktober. 

Gereja Ortodoks sehingga sekarang masih memakai takwim Julius.

## Permulaan Tahun
Pada tanggal 1 Januari 1622, 1 Januari ditetapkan sebagai permulaan tahun. Sebelumnya hal ini setiap negara Eropah berbeza-beza. 

## Bulan-Bulan Tahun

## Pautan Luar
* FAQ tentang kalendar
* Kalendar Abadi
* Russian Car Brands FAQ Kalendar
Cabildo

**Cabildo** [ka-bil-do] merupakan istilah bahasa Sepanyol merujuk kepada majlis perbandaran iaitu institusi pentadbiran yang telah lama wujud di koloni-koloni jajahan Empayar Sepanyol (seperti di Buenos Aires) sejak abad ke-16 lagi. Institusi ini mengamalkan sistem aristokratik di mana hanya para bangsawan sahaja yang boleh menyertainya. Ia mempunyai kuasa yang agak terhad tetapi di Argentina hanya institusi ini sahaja yang berpengalaman dalam hal-hal pentadbiran kerajaan tempatan. Selain cabildo, terdapat pula cabildo terbuka iaitu sejenis perjumpaan yang lebih besar melibatkan para bangsawan dan juga orang-orang ternama dan berharta (men of substance). Cabildo terbuka di Buenos Aires merupakan institusi utama yang berusaha ke arah kemerdekaan negara ini.

Selain Argentina, cabildo wujud di negara-negara lain yang dipengaruhi oleh Sepanyol. Di Amerika Syarikat misalnya cabildo wujud di wilayah Louisiana yang pernah dijajahi Sepanyol. Malah tempat perjumpaan mereka dipanggil *the Cabildo* yang terletak di New Orleans &mdash; bangunan bersejarah ini terkenal kerana Pembelian Louisiana *Louisiana Purchase* telah dimeterai di sini.
Takwim

**Takwim** ( [tak.wim] daripada istilah ), **kalendar** ( [ka.lén.dar]) atau **penanggalan** ( [pĕ.nang.ga.lan]) merupakan satu sistem pengiraan masa menggunakan hari dan bulan. Tarikh sesuatu hari itu biasanya ditentukan berpandukan kepada objek astronomi, seperti matahari atau bulan. Takwim juga boleh merupakan satu objek nyata yang menjelaskan sistem itu.

## Peristilahan
*Takwim* meminjam dari bahasa Arab melalui terbitan kata dasar  *qawwama* yang bermaksud "membetulkan; membaiki" secara lanjut lagi bermakna "jadual perhitungan waktu. Sumber-sumber Arab yang memberi asal pengungkapan ini berbeza pendapat dalam pemahaman mengenai takwim ini:

* *al-Mu’jam al-`Arabi al-Asasi* mentakrifkan ia sebagai "daftar hari yang membahagikan tahun kepada bulan disertakan dengan maklumat tarikh kelepasan am, perayaan, jadual waktu solat dan fenomena falak".
* *Dairah al-Ma`arif* mengaitkan ia dengan "lembaran...jadual hari, minggu dan bulan...disertakan dengan waktu terbit terbenam matahari dan bulan, tarikh-tarikh perayaan dan sebagainya"
* *Al-Mu’jam al-Wasit* pula memberi takrif ringkas iaitu "perhitungan waktu merangkumi tahun, bulan dan hari".

*Kalendar* meminjam sama dari bahasa Inggeris *calendar* atau bahasa Belanda *kalender* menyerap dari istilah bahasa Latin *Calendae* iaitu "hari pertama dalam sebulan" turunan *calare* "memanggil", yakni panggilan para pendeta melihat anak bulan menentukan peredaran masa dalam Rom. *Penanggalan* merupakan terbitan kata dasar *tanggal* yang bermaksud "hari bulan" dalam bahasa Jawa kuno.

## Jenis
Jenis takwim atau kalendar boleh dibahagikan mengikut objek astronomi yang diikuti:

* **[[Takwim suria]] (''solar'')** - berpandukan peredaran matahari semata-mata, iaitu mengikut perubahan musim; contohnya takwim Gregorius dan takwim Julius.
* **[[takwim qamari]] (''lunar'')** - berpandukan bulan semata-mata, iaitu mengikut fasa bulan; contohnya takwim Hijrah. 
* **[[takwim qamari-suria]] (''lunisolar'')** - mengikut kedua-dua bulan dan matahari; contohnya takwim Cina.

### Masih digunakan
* Takwim Cina
* Takwim Gregorius
* Takwim Julius
* Takwim Hijrah
* Takwim Iran

### Sudah pupus
* Kalendar Aztek
* Takwim Maya
* Takwim Positivis

## Rujukan

; Sumber utama
*
Kiyoura Keigo

**Kiyoura Keigo** (清浦 奎吾 14 Februari 1850–5 November 1942) ialah Perdana Menteri Jepun yang ke-23. Tempoh jawatannya adalah dari 7 Januari 1924 hingga 11 Jun 1924.

Dilahirkan dengan nama "Fujaku" di Kamoto-gun, Wilayah Kumamoto, Kiyoura merupakan anak kelima Okubo Ryoshi, seorang paderi Buddha. Beliau dididik di sekolah swasta milik Hirose Tanso dari 1865 ke 1871. Di bangku sekolah, beliau telah berkawan dengan Gabenor Nomura Morihide dan mengambil nama "Kiyoura Keigo".

Nomura dilantik sebagai gabenor Wilayah Saitama pada 1873 dan melantik Kiyoura ke jawatan rendah dalam perkhidmatan awam di sana. Pada tahun 1876, ketika berumur 27, Kiyoura menyertai Kementerian Keadilan, dan kemudian berkhidmat sebagai Naib Menteri Keadilan, Menteri Keadilan, Menteri Pertanian dan Perdagangan, dan juga Menteri Kerajaan yang merupakan ketua sistem perkhidmatan awan Yamagata Aritomo. 

Pada 1914, semasa menjadi Pengerusi Majlis Penasihat, Kiyoura dititah oleh Maharaja untuk membentukkan sebuah kabinet baru untuk menggantikan perdana menteri Yamamoto Gonnohyoe. Bagaimanapun, beliau menolak tawaran itu sebagai bantahan terhadap kes Siemens yang sedang berlangsung, dan Okuma Shigenobu dilantik sebagai ganti.

Kiyoura menerima titah Maharaja yang kedua pada tahun 1924 dan membentukkan kabinetnya, lalu menjadi Perdana Menteri Jepun. Bagaimanapun, kabinet itu telah dibentukkan pada tempoh ketika kabinet aristokrat bukan partisan tidak lagi disokong, dan Dewan Rakyat Diet dapat menahan kebanyakan daripada initiasifnya sepanjang kewujudan kabinet Kiyoura selama enam bulan.
Waktu Indonesia Barat

**Waktu Indonesia Barat** atau **WIB** ialah satu daripada tiga zon waktu yang gunakan di Indonesia. Zon-zon waktu yang lain ialah Waktu Indonesia Tengah (WITA) dan Waktu Indonesia Timur (WIT).
 
Kawasan yang menggunakan sistem WIB ialah Sumatra, Jawa, Kalimantan Barat dan Kalimantan Tengah.

WIB sama dengan waktu UTC+7.

## Pautan luar
*Zon Waktu Indonesia
Waktu Indonesia Tengah

**Waktu Indonesia Tengah** (atau **WITA**) ialah satu daripada tiga zon waktu yang digunakan di Indonesia. WITA sama dengan waktu UTC+8.

Kawasan yang menggunakan sistem WITA ialah:
* Sulawesi; 
* Bali;
* Lombok;
* Kalimantan Selatan;
* Kalimantan Timur; dan
* Kalimantan Utara.

Dua zon waktu yang lain ialah Waktu Indonesia Barat (WIB) dan Waktu Indonesia Timur (WIT).

## Pautan luar
*Zon Waktu Indonesia
Waktu Indonesia Timur

**Waktu Indonesia Timur** atau **WIT** ialah satu daripada tiga zon waktu yang digunakan di Indonesia. Dua zon waktu yang lain ialah Waktu Indonesia Barat (WIB) dan Waktu Indonesia Tengah (WITA).
 
Kawasan yang menggunakan sistem WIT ialah Maluku dan Papua.

WIT sama dengan waktu UTC+9.

## Pautan luar
*Zon Waktu Indonesia
Kertas undi

**Kertas undi** (bahasa Inggeris: *ballot paper*) adalah sehelai kertas yang digunakan dalam proses pengundian. Kertas ini adalah digunakan sebagai alat untuk merekod pilihan atau pilihan-pilihan seorang pengundi sewaktu pilihan raya. Setiap pengundi diberi hanya satu kertas undi dan ia tidak boleh dikongsikan. Para pengundi kemudiannya mengisikan undian mereka dan memasukkannya ke dalam peti undi di pusat pembuangan undi.

Selain kertas, alatan lain seperti bola kecil juga boleh digunakan. Manakala pada zaman moden, pengundian elektonik boleh digunakan.

## Jenis pilihan
Terdapatnya pelbagai jenis pengundian yang tergantung kepada jenis sistem pengundian dalam pilihan raya. Pengundian pemeringkatan membenarkan pengundi untuk mengisihi calon-calon mengikut kecenderungan mereka sedangkan sistem pengundian "siapa yang menang dahulu" (*first-past-the-post*) hanya membenarkan pengundi untuk memilihi satu calon. Dalam sistem-sistem senarai parti perwakilan berkadar, senarai tersebut mungkin terbuka ataupun tertutup.

## Lihat juga

* Peti undi
* Undi rosak
Seiji Ozawa

***Seiji Ozawa 小澤征爾*** (lahir 1 September, 1935) ialah seorang konduktor opera dan orkestra dari negara Jepun. Beliau terkenal dengan interpretasinya dalam muzik berskala besar terutamanya untuk muzik era romantis.

## Biografi
Ozawa dilahirkan di Hoten (Shenyang), Manchukuo. Beliau belajar di Sekolah Muzik Toho di Tokyo dan menamatkan pengajiannya pada tahun 1959. Beliau kemudian pergi ke Eropah untuk melanjutkan pengajian muzik. Di eropah, beliau dipilih oleh Charles Munsch untuk belajar muzik di Amerika Syarikat di Berkshire Music Center (kini Tanglewood). Beliau juga berjaya meraih biasiswa untuk menuntut di bawah konduktor muzik terkenal, Herbert von Karajan. Pada tahun 1961, Ozawa dilantik untuk menjadi pembantu konduktor di Orkestra Filharmonik New York bersama Leonard Bernstein. Beliau juga dilantik menjadi pengarah muzik untuk Simfoni Orkestra Toronto dari tahun 1965 hingga 1970, untuk Simfoni Orkestra San Francisco dari tahun 1969 hingga 1976 dan Simfoni Orkestra Boston dari tahun 1973 hingga 2002. Sejak 2002, beliau juga adalah pengarah muzik untuk Vienna State Opera.

Ozawa merupakan seorang penyokong kuat muzik klasikal abad ke-20 dan telah memimpin beberapa orkestra pembukaan opera untuk opera gubahan Gyorgy Ligeti berjudul *San Francisco Polyphony* pada tahun 1975 dan juga opera gubahan Olivier Messiaen berjudul *Saint François d'Assise* pada tahun 1983.

## Bibliografi
* "Seiji: An Intimate Portrait of Seiji Ozawa" (Kulit Tebal) oleh Lincoln Russell dan Caroline Smedvig ISBN 0-395-93943-7

## Rujukan

## Pautan luar
* Sony Classical: Seiji Ozawa 
* Arkib dari laman The Jack Robinson  Gambar Ozawa
* Decca Classics , biografi Ozawa
* Seiji Ozawa mengucapkan selamat tinggal
* International Music Academy – Switzerland
* Seiji Ozawa Hall di Tanglewood
Adriana Iliescu

**Adriana Iliescu** (lahir 31 Mei 1938, Craiova) ialah seorang wanita yang telah melahirkan anak pada umur 66 tahun sekaligus menjadi wanita tertua untuk membuat sedemikian.  Beliau melahirkan Eliza Maria pada 16 Januari 2005, di Hospital Keibuan Giule&#351;ti di Bucharest, Romania.  Iliescu merupakan seorang bekas pensyarah universiti dan juga pengarang buku kanak-kanak.

## Kehamilan
Iliescu pada mulanya diberikan rawatan hormon untuk melambatkan proses putus haid (menopause) pada 1995. Pada tahun 2004, beliau menjalani rawatan penyuburan in vitro dengan air mani dari penderma yang tidak diketahui dan menjadi hamil dengan anak kembar perempuan. Janin-janin tersebut seberat 1.45 kilogram (3.19 paun) dan 0.69 kilogram (1.54 paun) setelah hamil selama 33 minggu tetapi satu daripada bayi tersebut mati akibat komplikasi dalam rahim. Para doktor pada mulanya berhasrat untuk melakukan pembedahan caesarian pada minggu ke 34 tetapi mereka bercadang untuk melakukannya satu minggu lebih awal akibat kematian tersebut. Bayi yang masih hidup dianggarkan akan berada di hospital selama enam minggu.  

### Perhatian antarabangsa
Undang-undang di Romania kini sedang disemak supaya ia selari dengan undang-undang negara Eropah yang lain. Akibat rombakan ini, rawatan penyuburan mungkin diharamkan selepas usia 50 tahun.

Kisah kehamilan wanita tua ini menjadi berita hangat di merata dunia, seterusnya mencetuskan perdebatan tentang rawatan kesuburan setelah mencecah usia tertentu dari segi nilai etika. Penyiaran berita tentang kehamilan dan kelahiran anak telah dikritik apabila maklumat berlainan dilaporkan oleh ejen berita berlainan. Wawancara Realitatea TV dengan Iliescu yang dilakukan sebulan sebelum kelahiran anaknya menjadi sumber utama bagi isu ini. Beberapa sumber berita telah melaporkan umur Iliescu sebagai 67 tahun dan maklumat terperinci tentang janin kedua dan ketiga yang disiarkan antara sumber-sumber tersebut amat berbeza. Contohnya, satu rencana http://edition.cnn.com/2005/WORLD/europe/01/16/romania.mother.ap/ laman berita CNN telah diperbaharui selepas sehari untuk mengubah umurnya daripada 67 tahun kepada 66 tahun. Gheorghe Borcean, ketua jawatankuasa etika profesyen perubatan Romania mengulas:
:"Kes terulung seperti ini sepatutnya memerlukan perbahasan akademik, bukan hanya sekadar satu laporan televisyen" http://www.chinadaily.com.cn/english/doc/2005-01/07/content_406794.htm

Undian pada televisyen dan surat khabar serta perbincangan di seluruh dunia mencungkil pendapat orang ramai tentang keputusan etika tersebut.

## Rujukan
* "Romanian professor, 67, expects twins" at China Daily, referenced 17 January 2004
* "Romanian Woman, 66, Said to Be World's Oldest Mom"  at Reuters, referenced 17 January 2004
* "Romanian woman gives birth at 66" at BBC News, referenced 16 January 2004
* "World's oldest mother... at 66" at CNN, referenced 16 January 2004

## Pautan luar
* "Your view: Mother at 67"  at Telegraph.co.uk
Penculikan bayi Argentina

**Penculikan bayi** merupakan suatu kaedah penyeksaan yang digunakan oleh Presiden Videla sewaktu beliau berkuasa. Pada 9 Jun 1998, bekas diktator ini telah ditahan atas jenayah yang kejam ini.

Antara tuduhannya termasuklah membenarkan dan merahsiakan satu rancangan untuk mengumpul bayi dengan cara memenjarakan wanita yang sedang hamil di lokap tentera sehingga mereka beranak. Sebaik bayi tersebut dilahirkan, ia akan diagihkan kepada keluarga angkatan tentera atau dihantar kerumah anak yatim. Manakala, ibu kandungnya dihantar kesuatu lokasi untuk dihukum bunuh. Adalah dianggarkan terdapat lebih 500 bayi yang menjadi mangsa jenayah ini.

Walaupun ditahan, beliau kemudiannya dibebaskan pada 29 Disember 1990. Disebalik khabar angin tentang kemungkinan berlakunya rampasan kuasa tentera, Presiden Carlos Menem telah memaafkan Videla dan jeneral-jeneral lain dalam tahanan. 

Namun demikian, saudara-mara mangsa penculikan ini masih bekerja keras untuk menjejak saudara mereka yang telah diculik. Selama 15 tahun, satu kumpulan dipanggil "Grandmothers of the Plaza de Mayo" telah mendesak agar "bayi-bayi" yang diculik dipulangkan kepada saudara-mara mereka. Kumpulan ini telah berjaya menjejak 56 anak kecil tersebut dan mengenalpasti 256 bayi yang masih hilang.
Polis Pengawal Pantai

**Police Coast Guard** ialah pasukan polis marin di Singapura. Tugas mereka yang utama ialah menjaga perairan negara terutamanya kapal-kapal kargo yang berlabuh di pelabuhannya iaitu antara pelabuhan tersibuk di dunia. Peranan mereka yang lain ialah mencegah penyeludupan, kemasukan pendatang haram dan menjaga rumah-rumah apinya.